Sam Waterston

**Samuel Atkinson Waterston** (Cambridge, Massachusetts, 15. studenog 1940.), je američki glumac nominiran za Oscara. Waterston je publici najpoznatiji po svojoj ulozi tužitelja Jacka McCoyja u seriji *[[Zakon i red]]*. Waterston je nastupio i u mnogim poznatim filmovima kao što su *[[Veliki Gatsby (1974)|Veliki Gatsby]]*, *[[Polja smrti]]*, *[[Hannah i njezine sestre]]* i *[[Nixon (1995)|Nixon]]*.

## Biografija

### Rani život

Samuel Atkinson Waterston rođen je kao jedno od četvoro djece u gradu Cambridge, Massachusetts. Njegov otac, George Chychele Waterston, bio je škotski imigrant koji je predavao jezike. Njegova majka, Alice Tucker Atkinson, bila je potomak Engleza sa broda Mayflower, a bavila se slikarstvom. Waterston je pohađao i školu Brooks i školu Groton. Godine 1958. primljen je na Sveučilište Yale sa školarinom, a 1962. je diplomirao kao *Artium Baccalaureus*. Nakon Yalea, Waterston je jedno vrijeme pohađao *Clinton Playhouse*. Waterston je također studirao na Sorbonnei u Parizu.

### Karijera

Puno prije Jacka McCoyja, Waterston je odigrao nagrađivanu ulogu Benedetta u Shakespeareovom djelu *[[Mnogo vike ni za što]]*. Odigrao je i nekoliko impresivnih uloga Hamleta. Nastavlja glumiti u kazališnim predstavama tijekom ljeta. Svoj filmski debi Waterston je imao 1967. u filmu *[[Fitzwilly]]*. Zajedno sa Katharine Hepburn, Waterston je 1973. igrao glavnu ulogu u TV adaptaciji drame *The Glass Menagerie* Tennesseeja Williamsa. U tom filmu je glumio i Michael Moriarty. Zanimljiva je činjenica da je baš Waterston 1994. zamijenio Moriartyja u ulozi Izvršnog pomoćnika tužioca u seriji *[[Zakon i red]]*. Među ostalim filmskim ulogama treba iskatnuti i uloge u filmovima *Savages* (1972.), *[[Veliki Gatsby (1974)|Veliki Gatsby]]* (1974.), *Journey Into Fear* (1975.), *Capricorn One* (1978.), *Heaven's Gate and Hopscotch* (1980.), *[[Polja smrti]]* (1984., nominacija za Oscara za najboljeg glavnog glumca), *Mindwalk* (1990.), *Serial Mom* (1994.), te u filmovima Woodyja Allena *[[Interijeri (1978)|Interijeri]]* (1978.), *[[Hannah i njezine sestre]]* (1986., cameo) i *[[Zločini i prijestupi]]* (1989.). Waterston ima 6 nominacija za Emmy, a vlasnik je Zlatnog globusa i nagrade Ceha filmskih glumaca.

Osim u seriji *Zakon i red*, Waterston je glumio i u drugim serijama, kao što je *[[Odletjet ću]]* gdje je glumio okružnog tužioca Forresta Bedforda. Također je imao glavnu ulogu u seriji *Amazing Stories* u epizodi *Mirror Mirror*. Waterston je i član društva koje priprema organizaciju proslave 200. rođendana 16. američkog predsjednika Abrahama Lincolna. Waterston je i sam nekoliko puta tumačio ulogu Abrahama Lincolna.

Waterston je također nastupio u četiri različite serije sa glumcem Richardom Belzerom (trenutni član postave *Odjela za žrtve*; glumi Johna Muncha): *[[Zakon i red]]*, *[[Zakon i red: Odjel za žrtve]]*, *[[Zakon i red: Suđenje pred porotom]]* i *Homicide: Life on the Street*. Također je imao popularni cameo nastup u emisiji *Saturday Night Live*, gdje je nastupio kao on sam.

Waterston je posudio svoj glas popularnoj seriji *[[Obiteljski čovjek]]* gdje je tumačio Dr. Kaplana, psihijatra kojeg Brian Griffin posjećuje kako bi se savjetovao s njim oko njegove krize srednjih godina. Sam Dr. Kaplan je crtan da sliči na Waterstona. Waterston je tumačio Kaplana u još jednoj epizodi, ali u drugim epizodama gdje se pojavljuje njegov lik, Waterston nije spomenut kao sudionik serije. Waterston je također pripovjedao NBC-jev dokumentarac *The Great Race* koji govori o poznatoj 4x10km utrci na zimskim OI 1994. u Lillehammeru. Taj dokumentarac emitiran je tijekom NBC-jevog prijenosa zimskih OI 2006. u Torinu, točno dan prije te dicsipline. Također je sudjelovao u snimanju dokumentarca *Lewis & Clark: The Journey of the Corps of Discovery* gdje je tumačio Thomasa Jeffersona.

Waterston je nastupio u 5,100. emisiji *[[Izazov]]a* emitiranoj 10. studenog 2006. Tu su mu protivnici bili Christopher Meloni, Elliot Stabler iz *Odjela za žrtve*, i Kathryn Erbe, Alexanda Eames iz *[[Zakon i red: Zločinačke nakane|Zločinačkih nakana]]*. Waterston je bio na 2. mjestu, iza Melonija, i dobio je $25,000 kao nagradu. Dobiveni novac donirao je organizacijama *Refugees International* i *Oceana*.

Tijekom 2008. godine glumio je u nekoliko izvedbi Shakespeareovog *[[Hamlet]]a* u produkciji *Shakespeare in the Park*. Njegovo tumačenje Polonija proglašeno je izvrsnim, a *[[New York Times]]* je u svojoj kritici posebno pohvalio upravo njega. Dana 7. siječnja 2010., Sam Waterston je dobio zvijezdu na Hollywoodskoj stazi slavnih.

### Privatni život

Waterston je aktivni humanitarac i redovito daje potporu organizacijama kao što su *[[Refugees International]]*, *Meals on Wheels*, *The United Way* i Ceh američkih episkopalnih glumaca. Waterston je i sam episkopalac.

Politički neovisan, Waterston je govornik za pokert Unity08. Waterston je, zajedno sa kolegom iz *Zakona i reda* Jerryjem Orbachom, 2002. godine od grada New Yorka dobio status *"Živuće znamenitosti"*.

## Filmografija

* *The Plastic Dome of Norma Jean* (1965.) - Andy
* *[[Fitzwilly]]* (1967.) - Oliver
* *[[Generatcija (film)|Generacija]]* (1969.) - Desmond
* *[[Tri (1969)|Tri]]* (1969.) - Taylor
* *Cover Me Babe* (1970.) - Kamerman
* *Who Killed Mary What's 'Er Name?* (1971.) - Alex
* *Mahoney's Estate* (1972.) - Felix
* *Savages* (1972.) - James
* *[[Veliki Gatsby (1974)|Veliki Gatsby]]* (1974.) - Nick Carraway
* *[[Rancho Deluxe]]* (1975.) - Cecil Colson
* *Journey into Fear* (1975.) - G. Graham
* *Sweet Revenge* (1976.) - Le Clerq
* *Capricorn One* (1978.) - Peter Willis
* *[[Interijeri (1978)|Interijeri]]* (1978.) - Mike
* *Eagle's Wing* (1979.) - White Bull
* *[[Slatki William]]* (1980.) - William
* *Hopscotch* (1980.) - Joe Cutter
* *Heaven's Gate* (1980.) - Frank Canton
* * [[Robert Oppenheimer|Oppenheimer]]* (1982.) - J. Robert Oppenheimer
* *[[Q.E.D.]]* (1982.) Profesor Quentin Everett Deverill 
* *[[Polja smrti]]* (1984.) - Sydney Schanberg
* *[[Dječak koji je volio trolove]]* (1984.) - Ofoeti
* *Warning Sign* (1985.) - Cal Morse
* *[[Hannah i njezine sestre]]* (1986.) - David (cameo)
* *Just Between Friends* (1986.) - Harry Crandall
* *Flagrant désir* (1986.) - Gerry Morrison
* *Devil's Paradise* (1987.) - G. Jones
* *[[Rujan (film)|Rujan]]* (1987.) - Peter
* *[[Abraham Lincoln|Lincoln]]* (1988.) - Abraham Lincoln
* *Welcome Home* (1989.) - Woody
* *[[Zločini i prijestupi]]* (1989.) - Ben
* *A Captive in the Land* (1990.) - Royce
* *Mindwalk* (1990.) - Jack Edwards
* *The Man in the Moon* (1991.) - Matthew Trant
* *Serial Mom* (1994.) - Eugene Sutphin
* *The Enemy Within* (1994.) - Predsjednik William Foster
* *The Journey of August King* (1995.) - Mooney Wright
* *[[Nixon (1995)|Nixon]]* (1995.) - Richard Helms (scene izbrisane)
* *The Proprietor* (1996.) - Harry Bancroft
* *Shadow Conspiracy* (1997.) - Predsjednik
* *[[Priča o Matthewu Shepardu]]* (2002.) - Dennis Shepard
* *[[Le Divorce]]* (2003.) - Chester Walker
* *[[Komisija (film)|Komisija]]* (2003.) - J. Lee Rankin
* *[[Beowulf (2007)|Beowulf]]* (2007.) - Pripovjedač

## Nagrade

### [[Oscar]]i

### [[Emmy]]ji

### [[Zlatni globus]]i

### Ceh filmskih glumaca

## Reference

## Vanjske veze

* 
* Waterston's profile at the official ''Law & Order'' website